অপারেশন সিঁদুরে মাসুদ আজহারের পরিবারের অন্তত ১০ জনের মৃত্যু

ওয়েবডেস্ক: নিরীহ ভারতীয়দের উপর হামলা করার যন্ত্রণা কি এবার বুঝতে পারছে মাসুদ আজহার (Masood Azhar)? জঙ্গী সংগঠন জইশ-ই-মহম্মদের (Jaish-E-Mohammad) প্রধান মাসুদ। পাকিস্তানে (Pakistan) বসে সন্ত্রাস চালাচ্ছে দীর্ঘ দিন ধরে। ভারতে একাধিক নাশকতার মূল মাথা মাসুদ। অপারেশন সিঁদুরে (Operation Sindoor) আজহারের পরিবারের অন্তত ১০ জনের মৃত্যু হয়েছে। তারই সঙ্গে ভাওয়ালপুরে গুঁড়িয়ে দেওয়া হয়েছে মাসুদের ট্রেনিং সেন্টার।

খোদ মাসুদ আজহার জানিয়েছে, ভারতের প্রত্যাঘাতে মাসুদের পরিবারের ১০ সদস্য ও ৪ জন সহযোগীর মৃত্যু হয়েছে। পিটিআই এই খবর জানিয়েছে। তবে এতেও না কি হুঁশ ফেরেনি মাসুদ আজহারের। সে জানিয়েছে, এই ঘটনায় তার কোনও অনুশোচনা বা হতাশা নেই।

আরও পড়ুন: ‘অপারেশন সিঁদুর’ আবহে ২ দেশকে ‘শান্তির বার্তা’ দিল জাপান

৫৬ বছরের মাসুদ আজহার রাষ্ট্রসঙ্ঘের নিরাপত্তা পরিষদের ঘোষিত সন্ত্রাসবাদী।  ২০০১ সালে ভারতে সংসদে হামলা, ২০০৮-এ মুম্বই হামলা, ২০১৬ পাঠানকোট হামলা, এমনকী ২০১৯ সালে পুলওয়ামা হামলাতেও তার মস্তিষ্ক ছিল। গত ২২ এপ্রিল জম্মু ও কাশ্মীরের পহেলগামে জঙ্গী হামলায় ২৬ জনের মৃত্যু হয়। অপারেশন সিঁদুরে তারই প্রত্যাঘাত করল ভারত।