ভারতের সংসদে হামলার মাস্টারমাইন্ড মাসুদ আজহার পাকিস্তানের হাসপাতালে ভর্তি

কলকাতা: ভারতে ২০০১ সালে সংসদ হামলা ও পুলওয়ামা হামলার মাস্টারমাইন্ড মাসুদ আজহার (Masood Azhar) পাকিস্তানের (Pakistan) হাসপাতালে ভর্তি। আফগানিস্তানের (Afganistan) খোস্ত এলাকায় তিনি অসুস্থ হয়ে পড়েন। আন্তর্জাতিক সংবাদমাধ্যমে প্রকাশিত প্রতিবেদন থেকে এই তথ্য জানা গিয়েছে।

হার্ট অ্যাটাক হওয়ায় জঙ্গি সংগঠন জইশ-ই-মহম্মদের (Jaish-e-Muhammed) প্রতিষ্ঠাতা মাসুদ আজহারকে বৃহস্পতিবার হাসপাতালে ভর্তি করা হয়। আফগানিস্তানে গোপন ডেরায় ছিলেন তিনি। সেখান থেকে শুশ্রুষার জন্য পাকিস্তানে নিযে যাওয়া হয়। করাচির একটি মিলিটারি হাসপাতালে তাঁকে ভর্তি করা হয়েছে। তাঁকে সেখান থেকে রাওয়ালপিন্ডির সামরিক হাসপাতালে স্থানান্তরিত করা হতে পারে।

আরও পড়ুন: রাশিয়ার দুর্ঘটনাবশত হামলাতেই কাজাখস্তানে আজেরবাইজান বিমান ভেঙে পড়ে?

আজহারকে ১৯৯৯ সালে বিমান ছিনতাই কাণ্ডে শর্তের বিনিময়ে ভারতকে জেল থেকে ছাড়তে হয়। ২০১৯ সালে রাষ্ট্রসঙ্ঘ তাঁকে আন্তর্জাতিক জঙ্গি হিসেবে ঘোষণা করে। ভারতে ২০১৬ সালে পাঠানকোট হামলা ও ২০১৯ সালে পুলওয়ামা হামলায় তাঁর নাম আসে। সম্প্রতি পাকিস্তানে একটি অনুষ্ঠানে আজহার বক্তৃতায় ভারত বিদ্বেষী মন্তব্য করেন বলে অভিযোগ। সেই ঘটনার পরে ভারতের বিদেশমন্ত্রক জানিয়েছিল, দাব করা হচ্ছে, তাঁর বিরুদ্ধে কঠোর ব্যবস্থা নেওয়া হোক। তাঁকে বিচারের আওতায় আনা উচিত। তিনি পাকিস্তানে রয়েছেন সেকথা মানা হচ্ছিল না। এই রিপোর্ট সত্যি হলে পাকিস্তানের দ্বিচারিতা স্পষ্ট। ভারতে সন্ত্রাসে্র হামলায় জড়িত মাসুদ আজহার। এদিন এই বিষয়ে অবশ্য পাকিস্তান সরকারের তরফ থেকে কোনও বিবৃতি দেওয়া হয়নি। তারা বারবারই দাবি করে এসেছে, আজহার সে দেশে নেই।